b'\n_START_ARTICLE_\nUpperdog\n_START_SECTION_\nPriser\n_START_PARAGRAPH_\nUnder Kosmorama i Trondheim fikk medvirkende i Upperdog fire tildelinger av Kanonprisen 2010: Prisen for beste regi til Sara Johnsen; Prisen for beste manus til Sara Johnsen; Prisen for beste foto til John Andreas Andersen; Prisen for beste klipp til Zaklina Stojcevska. Kanonprisens vinnere avgj\xc3\xb8res etter avstemning blant medlemmene i de forskjellige fagforbundene innen film i Norge._NEWLINE_Filmen ble tildelt Filmkritikerprisen for beste langfilm i 2009, og under filmfestivalen i Rouen i 2010 ble filmen tildelt juryens hovedpris._NEWLINE_Under Filmfestivalen i Haugesund i 2010 ble filmen tildelt fem Amandapriser: Beste norske kinofilm, beste regi til Sara Johnsen, beste kvinnelige hovedrolle til Agnieszka Grochowska, beste klipp til Zaklina Stojcevska og beste foto til John Andreas Andersen. Filmen var i tillegg nominert i ytterligere tre klasser._NEWLINE_Filmen ble nominert som norsk kandidat til Nordisk r\xc3\xa5ds filmpris i 2010.'